Σελ. 27-29
Ο Χέρμπερτ Μαρκούζε ήταν Γερμανός φιλόσοφος που γεννήθηκε στο Βερολίνο το 1898 και πέθανε το 1979 στις Ηνωμένες Πολιτείες.

Γνωστός για τη συμβολή του στην κριτική σκέψη και την κριτική θεωρία, ο Μαρκούζε ήταν ηγετική φυσιογνωμία της Σχολής της Φρανκφούρτης. Το έργο του ασχολείται με θέματα όπως η αποξένωση, η καταπίεση και η χειραφέτηση, επηρεάζοντας κοινωνικά και πολιτικά κινήματα σε όλο τον κόσμο. 

Ο Μαρκούζε ήταν επίσης επικριτής του καπιταλισμού και της καταναλωτικής κοινωνίας, υποστηρίζοντας την ανάγκη για έναν ριζικό μετασχηματισμό των κοινωνικών δομών για την επίτευξη μιας πιο δίκαιης και ελεύθερης κοινωνίας. Κύριο έργο: One-Dimensional Man (1964), ένα απόσπασμα του οποίου θα διαβάσουμε στο τέλος της παρουσίασης.

Η κουλτούρα κατά τον Webster αποτελεί το σύμπλεγμα των παραδόσεων, δοξασιών, πεποιθήσεων, επιτευγμάτων που αποτελούν το φόντο της κοινωνίας. 
Η κουλτούρα λοιπόν αποτελεί το φόντο της κοινωνίας. Η συζήτηση κατά το Μαρκούζε επικεντρώνεται στη σχέση του φόντου με την κοινωνία. 
Παρουσιάζει την κουλτούρα ως Το σύμπλεγμα των ηθικών, πνευματικών και αισθητικών σκοπών (αξιών) που θεωρούνται από μια κοινωνία ως ο σκοπός της οργάνωσης της, του καταμερισμού και της εργασίας της, το καλό που πρέπει να επιτευχθεί από τον τρόπο ζωής που έχει θεσπίσει η κοινωνία. 
Αντιπροσωπευτικές αξίες της κουλτούρας μιας ανεπτυγμένης κοινωνίας μπορούν να θεωρηθούν η αύξηση της ατομικής και δημόσιας ελευθερίας, η μείωση των ανισοτήτων που βάζουν φραγμό στην ανάπτυξη του ατόμου ή της προσωπικότητας και μια αποτελεσματική και λογική διαχείριση. Τόσο στην Ανατολή όσο και στη Δύση καταδικάζεται κάθε απόπειρα άρνησης του χαρακτήρα τους ως αξιών. 
Όταν οι αντιπροσωπευτικοί σκοποί και οι αξίες της κουλτούρας έχουν μεταφραστεί ή πρόκειται να μεταφραστούν στην κοινωνική πραγματικότητα, τότε μιλάμε για την ύπαρξη μιας τωρινής ή περασμένης κουλτούρας. Μπορεί να υπάρχουν διαφορές στην έκταση και στην καταλληλόλητα της μετάφρασης, αλλά οι ισχύοντες θεσμοί και οι σχέσεις των μελών μιας κοινωνίας πρέπει να παρουσιάζουν μια ευδιάκριτη συγγένεια με τις αξίες, πρέπει να συνιστούν τη βάση για την πιθανή πραγμάτωση των αξιών. Η κουλτούρα δεν είναι απλά μια ιδεολογία. Με βάση τους σκοπούς του δυτικού πολιτισμού η κουλτούρα αποτελεί τη διαδικασία εξανθρωπισμού του ανθρώπου, που χαρακτηρίζεται από την συλλογική προσπάθεια για την διατήρηση της ανθρώπινης ζωής, κατάπαυση του αγώνα ή τον περιορισμό του, μέσα σε ελεγχόμενα όρια, για την ύπαρξη, τη στερέωση μιας παραγωγικής οργάνωσης της κοινωνίας, για την ανάπτυξη των πνευματικών ικανοτήτων των ανθρώπων, για τη μείωση της βίας, της αθλιότητας, της επιθετικότητας. 

Θα πρέπει να θέσουμε δυο περιορισμούς
Πρώτον ο δεσμευτικός χαρακτήρας της κουλτούρας είναι περιορισμένος σε ένα ειδικό κόσμο, που διαμορφώνεται από μια ορισμένη εθνική, φυλετική, θρησκευτική, ή οποιαδήποτε άλλη ταυτότητα (οι εξαιρέσεις ήταν καταδικασμένες να μείνουν ιδεολογικές). 
Πάντα υπήρχε ένας αλλότριος κόσμος για τον οποίο δεν ίσχυαν οι σκοποί της κουλτούρας. Ο εχθρός, ο ξένος της κουλτούρας, ο άλλος δεν αφορά σε άτομα κατά πρώτο λόγο αλλά σε ομάδες, θρησκείες, τρόπους ζωής και κοινωνικά συστήματα. Μπροστά στον εχθρό η κουλτούρα μπαίνει σε διαθεσιμότητα ή απαγορεύεται και έτσι ανοίγει ο κόσμος για την απανθρωπιά. 
Δεύτερον, μόνο ο αποκλεισμός του φανατισμού, της βίας, μας επιτρέπει να ορίσουμε την κουλτούρα ως διαδικασία εξανθρωπισμού. Οι δυνάμεις αυτές μπορούν να είναι συστατικό μέρος της κουλτούρας , ώστε η προσέγγιση των σκοπών της κουλτούρας να γίνεται μέσω της άσκησης βίας ή της πραγμάτωσης θηριωδίας. 
Αυτό μπορεί να εξηγήσει την παραδοξότητα που προκύπτει από το γεγονός ότι η ανώτερη κουλτούρα της Δύσης ήταν σε τόσο μεγάλο βαθμό μια διαμαρτυρία εναντίον της κουλτούρας, μια κατηγορία και μια άρνησή της, όχι μόνο σε σχέση με την αξιολύπητη μετάφρασή της στην πραγματικότητα, αλλά και με τις αρχές και το περιεχόμενό της. 
Με αυτό το δεδομένο κρίνεται αναγκαία η επανεξέταση της κουλτούρας, των σχέσεων των αξιών με τα γεγονότα, όχι ως πρόβλημα γνωσιοθεωρητικό αλλά ως πρόβλημα δομής της κοινωνίας. Ποια είναι η σχέση των μέσων και των σκοπών της κοινωνίας; 
Οι σκοποί καθορίζονται από την ανώτερη κουλτούρα , έτσι γίνονται αξίες που πρέπει να ενσωματωθούν περισσότερο ή λιγότερο στους κοινωνικούς θεσμούς και στις κοινωνικές σχέσεις. 
Στην παραδοσιακή συζήτηση υπάρχει αρκετή συμφωνία πάνω στο ότι η σχέση μεταξύ σκοπών της κουλτούρας και των πραγματικών μέσων δεν είναι σχέση σύμπτωσης και ότι σπάνια είναι μια σχέση αρμονίας. Αυτή η άποψη εκφράστηκε με τη διάκριση μεταξύ κουλτούρας και πολιτισμού. Η κουλτούρα είναι ανώτερη διάσταση της ανθρώπινης αυτονομίας και ολοκλήρωσης ενώ ο πολιτισμός χαρακτηρίζει το βασίλειο της αναγκαιότητας , της κοινωνικής απαραίτητης εργασίας και συμπεριφοράς, όπου ο άνθρωπος δεν είναι πραγματικά ο εαυτός του αλλά εξαρτάται από τους άλλους, από τις εξωτερικές συνθήκες και ανάγκες. 
Η έννοια της προόδου μπορεί να εφαρμοστεί στο πεδίο του πολιτισμού, στην κίνηση του προς τα εμπρός (τεχνική πρόοδος). Η πρόοδος δεν εξαφάνισε την ένταση μεταξύ πολιτισμού και κουλτούρας. Μάλλον ενίσχυσε την διχοτόμηση, στο βαθμό που οι απεριόριστες δυνατότητες έρχονται σε αντίθεση με την περιορισμένη και διαστρεβλωμένη πραγματοποίηση τους. 
Ταυτόχρονα η ένταση μειώνεται με την ενσωμάτωση της κουλτούρας στην εργασία και στην καθημερινή ζωή.  

Σελ. 43-47

Τελικά ποιος είναι ο ρόλος της επιστήμης σήμερα στην κοινωνία της αφθονίας;
Είναι όργανο της απελευθέρωσης; Διαιωνίζει τον αγώνα για την ύπαρξη; Τον εντείνει (με τη χρήση μεθόδων που υπηρετούν τη βία και την καταστροφή) ή τον απαλύνει;
Δεν μπορούμε να διαχωρίσουμε τις μεθόδους, από την επιστήμη. Η ειδική καθαρότητα της επιστήμης είναι αυτή που διευκόλυνε το συνδυασμός της οικοδόμησης και της καταστροφής, της ανθρωπιάς και της απανθρωπιάς καθώς μεγάλωνε η κυριαρχία του ανθρώπου πάνω στη φύση. Είναι αδύνατο να ξεχωρίσουμε μέσα στον γενικό όρο επιστημονική έρευνα μεθόδους που προστατεύουν και μεθόδους που καταστρέφουν την ανθρώπινη ζωή, επειδή μοιάζουν να έχουν μια εσωτερική σύνδεση μεταξύ τους. 
Η επιστήμη έχει τη δική της κουλτούρα και αυτή απορροφά όλο και μεγαλύτερο κομμάτι του πολιτισμού. 
Η μη επιστημονική κουλτούρα έχει την δική γλώσσα και είναι θεμελιακά διαφορετική από τη γλώσσα της επιστήμης. 
Η γλώσσα της λογοτεχνίας είναι μια μεταγλώσσα, που δεν ανήκει στον κατεστημένο κόσμο του λόγου, αφήνει άθικτη την σημερινή κατάσταση των πραγμάτων. Μας δίνει ένα κόσμο που υπακούει σε άλλες  αξίες και αρχές. 
Η γλώσσα αυτή παρουσιάζει έναν άλλο κόσμο, μέσα στον κατεστημένο κόσμο, μπαίνει στην καθημερινή ζωή, στην εμπειρία που έχει κανείς από τον εαυτό του και τους άλλους.
Η λογοτεχνία είναι μια άρνηση της επιστήμης, στο βαθμό που η επιστήμη έχει γίνει κινητήρια δύναμη της πραγματικότητας.

Το χάσμα ανάμεσα στην επιστημονική και μη επιστημονική κουλτούρα είναι μια κατάσταση που υπόσχεται πολλά. 
Η μη επιστημονική κουλτούρα κλείνεται στον εαυτό της και μ’ αυτό τον τρόπο προφυλάσσεται το τελευταίο καταφύγιο όπου ξεχειμωνιάζουν παλιές ιδέες και εικόνες. 
Η αποξένωση της μη επιστημονικής κουλτούρας σε ένα κόσμο που οδηγείται στην πλήρη ισοπέδωση και διοίκηση εξαιτίας της επιστήμης γίνεται προϋπόθεση της αντίδρασης και της άρνησης. Μπορεί ένας συγγραφέας να γνωρίζει την επιστήμη για προσωπικό του όφελος, αλλά αυτό να μην έχει σχέση, με όσα θέλει να πει ο ίδιος.
Η φύση όπως ορίζεται και ελέγχεται από τις ποσοτικοποιημένες επιστήμες δεν είναι η φύση. Το επιστημονικό οικοδόμημα του φυσικού κόσμου δεν είναι στο πνευματικό του βάθος το πιο θαυμαστό έργο του ανθρώπινου πνεύματος. 

Ο χώρος της τέχνης και της λογοτεχνίας είναι απείρως πιο θαυμάσιος, πιο βαθύς πιο πολύπλοκος.
Ο κόσμος της μη επιστημονικής κουλτούρας είναι πολυδιάστατος, οι δευτερεύουσες ποιότητες μένουν αναλλοίωτες και όλη η αντικειμενικότητα συνδέεται ποιοτικά με τον ανθρώπινο υποκείμενο. 
Η επιστημονική μετριοφροσύνη κρύβει έναν ανησυχητικό απολυταρχισμό, μια επιθυμία αποπομπής των μη επιστημονικών αλλά ορθολογικών τρόπων σκέψης στον χώρο της ποίησης και της φαντασίας.

Μπορεί η επιστημονική κουλτούρα να ενωθεί με τη μη επιστημονική;
Υπό  προϋποθέσεις:  
· να ξεπεραστεί η κοινωνία της ολοκληρωτικής κινητοποίησης και του εκφοβισμού.
· Να απελευθερωθεί η επιστήμη από τη μοιραία διαλεκτική αφέντη και δούλου, όπου η φύση μετατρέπεται σε όργανο εκμετάλλευσης και η εκμετάλλευση διαιωνίζεται σε όλες τις μορφές της.
· Να διατηρηθούν οι σκοποί της μη επιστημονικής κουλτούρας, με βασικό σκοπό την ανθρωπιά.
· Εκ νέου προσανατολισμός της επιστήμης, ο οποίος απαιτεί κοινωνικές και πολιτικές αλλαγές, δημιουργία μιας κοινωνίας που αποκηρύσσει θεσμούς επιθετικής άμυνας και εκφοβισμού.

Ποιος είναι ο ρόλος της εκπαίδευσης; 
Κατά τον Κάντ 

Η εκπαίδευση πρέπει να γίνεται όχι για την τωρινή αλλά για την μελλοντική κοινωνία 

Κατά τον Μαρκούζε απαιτείται: 
· Αλλαγή της θέσης της επιστήμης, τόσο στα πανεπιστήμια, όσο και στο χώρο της έρευνας και ανάπτυξης.
· Μια πολιτική που θα προάγει και θα διασφαλίζει την ανθρωπιά απαιτεί την ύπαρξη ανάλογων κυβερνήσεων, εκπαιδευτικών ιδρυμάτων και σωματείων. 
· Δημιουργία ενός κλειστού ακαδημαϊκού χώρου όπου η έρευνα θα γίνονταν ανεξάρτητα από τα στρατιωτικές σχέσεις, θα ήταν μια ανεξάρτητη ομάδα επιστημόνων που θα έπαιρναν σοβαρά την ιδέα της ειρήνης. 
· Δημιουργία μιας αρχής που θα δημοσίευε τεκμήρια πάνω στην καταχρηστική χρήση της επιστήμης.

· Ασχοληθήκαμε με την κατάσταση του διαστήματος, αδιαφορώντας για την βελτίωση των συνθηκών ζωής πάνω στη γη. 
· Η ορθολογικότητα των πολιτικών και στρατιωτικών συγκρούσεων δεν συνεπάγεται την πρόοδο. 
· Η αρχαία έννοια της ύβρεως έχει ένα ισχυρό μη μεταφυσικό νόημα, όταν η καταστροφή δεν επιτελείται από τους θεούς. 
· Η έννοια της εκπαίδευσης στην υπάρχουσα κοινωνία, μιας εκπαίδευσης που αποβλέπει σε ένα καλύτερο μέλλον είναι μια αντίφαση, που πρέπει να λυθεί, αν θέλουμε να υπάρξει πρόοδος. 

Τελικά τι σημαίνει καλύτερο μέλλον για τον άνθρωπο; Τι σημαίνει πρόοδος;
(Διάβασμα κειμένου Μαρκούζε από Γιώργο)
